Source: http://blog.yzamer.sk/zmeny-v-legislative-rozpocitania-nakladov-na-vykurovanie-a-teplu-vodu-za-rok-2017/
Timestamp: 2019-04-25 08:55:18+00:00
Document Index: 223000

Matched Legal Cases: ['§7', '§7', '§7', '§5', '§7', '§7', '§9', '§7', '§7', '§7']

Zmeny v legislatíve rozpočítania nákladov na vykurovanie a teplú vodu za rok 2017 | YZAMER BLOG
Ste naším zákazníkom a radi by ste sa uistili v niektorých nezrovnalostiach a výkladoch ohľadom novej legislatívy 240/2016 Z.z. a ich aplikovaním v praxi?
Ako spracovateľ rozpočítania energií, by sme vám radi uviedli do pozornosti informácie k legislatívnym zmenám od rozpočítania nákladov na vykurovanie a teplú vodu za rok 2017.
Od 1.1.2017 je v účinnosti nová vyhláška z dielne Min. hospodárstva SR č. 240/2016 Z.z. 21.3.2016, vydaná 19.8.2016, ktorou sa zároveň ruší v plnom rozsahu znenie doposiaľ platnej legislatívy z dielne URSO, č. 630/2005 Z.z. v znení novely č. 358/2009 Z.z.
Zmeny je potrebné rozdeliť do dvoch základných skupín:
A) Fixne nastavené pravidlá, bez možnosti zmeny odsúhlasením vlastníkov bytov a NP na domových schôdzach
B) pravidla rozpočítania, ktoré si naďalej môžu vlastníci bytov a NP zmeniť a rozhodnúť inak, v súlade so zákonom č. 182/1993 Z.z.
Medzi fixne nastavené pravidlá od 1.1.2017 patrí:
§7 ods.4: Zmena znenia metodiky rozpočítania nákladov na vykurovanie pre náhradnú spotrebnú zložku v prípade penalizácií (znemožnenia odpočtov, montáže, neoprávneného zásahu a tým spôsobeného nesprávneho merania, alebo poškodenia PRVN (určeného meradla)) a to z pôvodne voliteľného koeficientu 1,5 násobok (penále mohlo byť aj v inej výške) priemernej spotrebnej zložky na m² na pevne daný koeficient 1,5 bez možnosti odsúhlasenia iných postupov.
Čo to znamená v praxi? Tí užívatelia, ktorí mali doposiaľ neosadené PRVN (určené meradlo tepla) na vykurovacom telese z rôznych dôvodov, ktoré boli odsúhlasené pre aplikovanie bez penalizácie už nebude možné. Zákon to totiž neumožňuje.
§7 ods.3/a, b: Byty s individuálnym vykurovaním v objekte osadenom PRVN (určeným meradlom tepla). Novou vyhláškou došlo ku zmene účasti bytov NP s individuálnym vykurovaním konkrétne zmenou výšky koeficientu z 0,25 na koeficient 0,5 a zároveň nemožnosť dohodnutia si iných postupov. Rovnako pevne platí neúčasť bytov (koeficient = 0,0), ktoré nespĺňajú polohu priestoru podľa §7 ods.3, písm. a).
Čo to znamená v praxi? Tie byty a NP, cez ktoré prechádzajú spoločné rozvody vykurovacej sústavy, byty obklopené vykurovanými bytmi susedov budú povinne účastní v rozpočítaní a to polovicou rozlohy svojho bytu/ NP zo základnej zložky určeného pomeru rozpočítania, naopak byty a NP na najvyšš. a najnižš. podlažiach, alebo nad priestormi, ktoré nie sú vykurované, alebo cez ktoré neprechádzajú spoločné rozvody budú z rozpočítania vyňaté bez možnosti iného postupu. Informácie sú súčasťou nášho nákladového tlačiva, ktoré je potrebné vypĺňať.
§5 ods.2; §7 ods.3, písm. a), b): Byty s individuálnym vykurovaním v objekte, kde nie sú zapojené PRVN (určené meradlá tepla). Takéto byty sa taktiež podieľali a aj budú podieľať na vyúčtovaní naďalej zo základnej zložky, zmena nastáva však v pomere rozdelenia nákladov z pôvodne platného 10/90 na novú hranicu 30/70 %, okrem prípadov bytov a NP, cez ktoré neprechádzajú spoločné rozvody vykurovacej sústavy, bez možnosti dohodnutia iných postupov.
§7 ods. 5: rozpočítanie náhradného spôsobu spotrebnej zložky – v prípade poruchy PRVN (určeného meradla tepla). Ku zmene dochádza v dvoch zásadných bodoch a to v prípade výpočtu na konkrétnu plochu miestnosti, kde došlo k poruche PRVN (doplnením slova „miestnosti“) a v druhom prípade bez možnosti zmeny dohodnutia iných postupov.
Čo to znamená v praxi? Všetkých zákazníkov sme o tejto skutočnosti informovali už pri predošlom vyúčtovaní za rok 2016, pričom sme požadovali uvedenie týchto plôch vykurovaných miestností v určenom formáte zľava doprava v zmysle pasportizácie (dodržania poradia PRVN v byte/NP), nakoľko sme sa však stretli a stretávame s celoslovenským problémom absencie týchto údajov na strane správcovských spoločností v kombinácii očakávania prípadnej zmeny v tomto smere zo strany zákonodarcov, budeme daný problém riešiť operatívne, individuálne a to v prípade potreby a vyskytnutia poruchy PRVN dopytovať zo strany správcovských spoločností dodatočne tak, aby bola splnená litera zákona.
§9 ods. 1: pomer rozpočítania nákladov na prípravu teplej úžitkovej vody – novou legislatívou dochádza ku zmene pomeru z pôvodne platného pomeru 10/90 na nové určenie 20% základná zložka (pevná zložka pre každého konečného spotrebiteľa rovnakým dielom) / 80% spotrebná zložka (indikovaný údaj určených meradiel)
Pravidlá rozpočítania, ktoré si naďalej môžu vlastníci bytov a NP zmeniť odsúhlasením na domovej schôdzi v súlade so zákonom č. 182/ 1993 Z.z.:
Ak chcú vlastníci upraviť spôsob rozpočítania v prípadoch, ktoré legislatíva umožňuje, musia tak učiniť schválením zmeny na domovej schôdzi podľa určeného zákona č. 182/ 1993 Z.z. (zákon o vlastníctve bytov a NP), pričom právoplatnosť takéhoto kroku je účinná až od obdobia nasledujúceho roka rozpočítania (Príklad: domová schôdza a odsúhlasenie zmeny počas roka 2017 je možné v zmysle zákona aplikovať až od nasledujúceho obdobia rozpočítania, t.j. za rok 2018)
§7, ods. 1: určenie pomeru rozpočítania nákladov na vykurovanie základná / spotrebná zložka. Nová legislatíva určuje i naďalej pomer rozdelenia nákladov na 60% základnú zložku (m²) a 40% (indikovaná spotreba PRVN) s možnosťou dohodnutia vlastníkov bytov a NP iným spôsobom.
Čo to znamená v praxi? V nákladovom tlačive, ktoré máte ako náš zákazník k dispozícii je potrebné vyplnenie uvedeného pomeru rozdelenia nákladov, ktorý bude aplikovaný v rozpočítaní za príslušný rok.
§7 ods. 5: aplikovanie koeficientov nepriaznivej polohy miestnosti bytu/ NP podľa prílohy č. 2 vyhlášky. Znenie koeficientov v uvedenej prílohe je v totožnom prevedení s pôvodne platnou legislatívou a i naďalej s možnosťou dohodnúť si iné znenie. T. j. uvedený bod ostáva bezo zmeny.
Čo to znamená v praxi? V prípade ak došlo ku zmenám v spracovaní koeficientov znevýhodnenej polohy oproti predošlému obdobiu, je potrebné nás o tom čo najskôr informovať, pričom tieto zmeny sme schopní zapracovať, prechádza im však technická konzultácia na individuálnej báze. V ostatnom prípade ostávajú koeficienty znevýhodnenej polohy pre tých zákazníkov, pre ktorých bola uvedená služba dodaná už predošlé obdobie, vykonaná bezo zmien, čo môže znamenať aj iné spracovanie ako odporúča platná legislatíva.
§7 ods 7: rozpočítanie dodaného tepla do spoločných priestorov. Rozpočítanie nákladov uvedených priestorov je dané podľa spoluvlastníckeho podielu na spoloč. priestoroch ak sa koneční spotrebitelia nedohodnú inak.
Čo to znamená v praxi? v nami doručovanom nákladovom tlačive je k dispozícii táto položka, pričom ak je vyplnená spolu s uvedením podielu, bude týmto spôsobom aj aplikované vo vyúčtovaní, v prípade ak vyplnená nie je, rozpočítanie bude spracované zo základnej zložky podľa podlahovej plochy bytu/ NP.
Autor článku: Soňa Hollá, ESM YZAMER, energetické služby a monitoring s.r.o., Trnava, 14.11.2017